經數: 一七○七

經名: 仁王般若經疏卷中三

頁數: 三三一

上              欄

出二諦之外. 十地是學果佛十一地是無學

果. 絶相非有備德非無離染故淸淨離苦故

常樂. 會於無德絶妄名法身也. 故云同眞

際等法性. 無緣大悲敎化一切衆生者是應

身

乘薩婆若乘來化三界善男子一切衆生煩惱

不出三界藏一切衆生果報二十二根不出三

界諸佛應化法身亦不出三界三界外無衆生

佛何所化是故我言三界外別有一衆生界藏

者外道大有經中說非七佛之所說大王我常

語一切衆生斷三界煩惱果報盡者名爲佛

乘薩婆若乘來化三界者是化身又前是化他

心後是化他身. 第五歎德殊勝文有六. 一明

所化三界二諸佛應身下明能化應身三從三

界外下明三界攝生周盡. 四我言三界外別

有一衆生界藏下明非邪顯正. 五大王下歎

果異因. 六衆生本業下擧因顯果. 初明所化

三界文言煩惱不出三界者是集諦. 三界有

二種一分段二變易文言果報二十二根不出

三界者此明苦諦. 二十二根者眼等六根苦

樂憂喜捨五合爲十一. 男女命三爲十四. 信

進念定慧五爲十九. 三無漏根未知根已知

根無知根爲二十二根二十一根不出分段三

界無知根在無學出分段三界. 不出者不出

四住習氣三界二十二根義如別章. 第二明

能化文言諸佛應化法身亦不出三界者謂所

化衆生故言不出三界. 若擧實而言三界本

來淸淨何出不出. 第三明三界攝生周盡. 文

云三界外無衆生者分段變易二種三界外更

中              欄

無生死衆生可化也. 第四非邪顯正. 文言三

界外別有一衆生界者外道大有經中說非七

佛之所說者. 若依舊說流來義卽同外道大

有所說. 二種生死外別有生死衆生藏者. 卽

是舊說無明義也. 是外道邪說非佛正說. 第

五歎果異因中言我常語一切衆生斷三界煩

惱果報盡名爲佛者斷盡分段變易二種也

自性淸淨名覺薩云若性是衆生本業是諸佛

菩薩本所修行五忍中十四忍具足  自性淸

淨者煩惱旣盡體無暇□也. 此是斷德也. 名

覺薩云若者此云一切智是其智德也. 第六

擧因顯果文云衆生本業是諸佛菩薩本所修

行. 十三忍是菩薩修名因行. 第十四忍是佛

德名顯果. 上來至此答自利行竟

白佛言云何菩薩本業淸淨化衆生佛言從一

地乃至後一地自所行處及佛行處一切知見

故本業者若菩薩住百佛國中作閻色四天王

修百法門二諦平等心化一切衆生若菩薩住

千佛國中作□利天王修千法門十善道化一

切衆生若菩薩住十萬佛國中作炎天王修十

萬法門四禪定化一切衆生  白佛言下答第

二利他行相問文有二初騰前問月光去前問

旣遠今更重發起. 云何菩薩本業淸淨者十

地是菩薩本業. 菩薩以慈悲智慧於生死涅

槃二處無染名本業淸淨也. 佛言下正答問.

以顯利他行相有三. 初略答前問二若菩薩

住. 百佛下廣答. 三散無量下慶□法利供養

[&FFFF]#歎. 初文言從一地至後一地謂從初地至佛

地也. 言自所行處者謂是因地及佛行處謂

下              欄

果地也. 無緣之照因果□Ｃ. 故云一切智見

也. 若菩薩住百佛下第二廣答十地爲十別.

就初地文有五句. 一住百佛下明所化國土.

二作閻色王下明攝位. 謂作人中四種輪王

及四天王. 依地經初地作鐵輪王瓔珞經云

修行十信一劫二劫三劫. 修十信善有三品.

上品善鐵輪王化一天下中品善粟散王. 下

品善人中王. 十住銅輪王十行銀輪王十□

向金輪王初地已上[&FFFF]#璃寶瓔珞初地百寶瓔

珞七寶相輪四天王萬子爲卷族十住爲銅輪

王. 若爾十住位已過初地豈可以一經執爲

定解. 故彼經云是諸地無名無相. 但應化故

言有. 三從百法門下辨所解法門此乃一念

解百法門也. 四二諦已下明自行證理眞俗

無相名平等心. 五化一切衆生明利他行相.

二地至十地例有四句. 二地四者初若菩薩

住千佛下明所化土. 二作□利天下明增

上生相. 地經云二地作金輪王. 瓔珞與此經

同作□利王. 修千法門下明所解法門. 四十

善道化一切衆生下明利他行相. 三地四者

初若菩薩住十萬下明所化土. 二作琰魔天

王下明增上生相. 故地經云作□利王瓔珞

經同此經作琰魔天王. 三修十萬法門下明

所解法門. 四禪定化一切衆生下明利他行

相以禪定益物也

若菩薩住百億佛國中作兜率天王修百億法

門行道品化一切衆生  四地四者初若菩薩

住百億下明所化土. 二作兜率下明增上生相

故地經云作琰魔天王. 瓔珞經同此經爲兜

經數: 一七○七

經名: 仁王般若經疏卷中三

頁數: 三三二

上              欄

率天王. 三修百億法門下明所解法門. 四

道品化一切衆生下明利他行相以道品化衆

生也

若菩薩住千億佛國中作化樂天王修千億法

門二諦四諦八諦化一切衆生  五地四者初

若菩薩住千億下明所化土. 二作化樂天王

下明增上生相故地經作兜率天王瓔珞經亦

同此經爲化樂天王. 三修千億法門下明所

解法門. 四二諦下明利他行相眞俗二諦. 又

有作四諦無作四諦爲八諦亦可修八法. 爲

八諦. 謂無常苦空無我爲四. 常樂我淨爲四

故有八也. 又云八諦者相諦差別諦說諦成

諦事諦生諦盡無生智諦令入道智諦菩薩及

成就如來智諦. 覺有爲法相續故善知生諦.

覺煩惱滅故善知盡無生諦. 此之八名與瓔

珞經十六諦中八名相似. 未詳所出

若菩薩住十萬億佛國中作他化天王修十萬

億法門十二因緣智化一切衆生  六地四者

初住十萬億佛國下明所化土. 二作他化天

王下明增上生相. 地經云作化樂天王. 瓔珞

經同此經云作他化天王. 三修十萬億法下

明所知法門. 四十二緣下明利他行相. 自知

十二敎化令知

若菩薩住百萬億佛國中作初禪王修百萬億

法門方便智願智化一切衆生   七地四者初

住百萬億下明所化土. 二作初禪王下明增

上生相. 地經作他化天王. 瓔珞經千色光慧

瓔珞作梵天王. 三修百萬億法門下明所知

法門. 四方便智下明利他行相以二智化衆

中              欄

生

若菩薩住百萬微塵數佛國中作二禪梵王修

百萬微塵數法門雙照方便1禪通智化一切

衆生  八地四者初住百萬下明所化土. 二

作二禪梵王下明增上生相. 地經云作梵王

王一千界. 瓔珞經梵師子瓔珞光光天王. 三

修百萬下明所知法門. 四雙照方便下明利

他行相. 以神通化衆生也

若菩薩住百萬億阿僧祇微塵數佛國中作三

禪大梵王修百萬億阿僧祇微塵數法門四無

□智化一切衆生  九地四者初住百萬億下

明所化土. 二作三禪王下明增上生相地經

作梵王王二千界瓔珞云作淨居天王. 三修

百萬億下明所知法門. 四四無□智下明利

他行相以四辨化衆生也

若菩薩住不可說不可說佛國中作第四禪大

靜天王三界主修不可說不可說法門得理盡

三昧同佛行處盡三界源敎化一切衆生如佛

境界是故一切菩薩本業行淨若十方諸如來

亦修是業登薩婆若果作三界王化一切衆生

十地四者初住不可說下明所化土. 二作

第四禪王下明增上生相地經云作大自在天

王王三千界瓔珞經作大淨居天王. 三修不

可說下明所知法門. 四得理盡三昧下明利他

行相. 以三昧化衆生以金剛定照窮佛性名

理盡. 同佛眼見名同佛地又同寂滅忍名同佛

行處善斷有頂種名盡三界源. 佛地有三初

十方諸如來下明自得薩婆若果. 二三界王

下明增上生相. 三化一切下明化益行相. 第二

下              欄

廣答利他問竟

爾時百萬億□河沙大衆各從座起散無量不

可思議華燒無量不可思議香供養釋迦牟尼

佛及無量大菩薩合掌聽波斯匿王說般若波

羅蜜今於佛前以偈[&FFFF]#曰  爾時百萬億下大

段第三. 大衆慶□法利供養文五. 初供養.

二今於佛前下明月光[&FFFF]#佛所說十一地行相

能利衆生. 三時諸大衆聞月光下明衆聞月

光所[&FFFF]#獲益無量. 四佛告諸得道下明佛[&FFFF]#

月光起行長久所說不虛. 亦云發月光本行.

五是十四法門下牒上法門結歡修學. 亦云

三世凡聖同修. 初供養先華後香[&FFFF]#十四婆

若. 就行門是菩提心華大乘戒香. 第二[&FFFF]#中

先經家序列後正偈[&FFFF]#. 合五十九偈. 以[&FFFF]#誦

上事就五十九偈大分有三. 初有六行總頌

上義. 二十善下四十五行別頌十四忍功德.

三從三賢下八行重結歎上五忍等功德也.

就六行總頌中有四. 初三句歎佛三業初一

句歎身業次一句歎意業後一句歎口業

世尊導師金剛體心行寂滅轉法輪八辯洪音

爲衆說時衆得道百萬億時六天人出家道成

比丘衆菩薩行五忍功德妙法門十四正士能

諦了三賢十聖忍中行唯佛一人能盡源佛衆

法海三寶藏無量功德攝在中  八辯者依梵

摩喩經. 一最好二易了三調和四柔陸五不

誤六不妄七尊慧八深遠. 洪者大音也. 第二

從時衆下一行半明衆獲益無量. 天無出家

法今言出家者必依佛出生死家. 人有剃除

鬚髮出家成比丘衆. 天有捨俗入道成菩薩

經數: 一七○七

經名: 仁王般若經疏卷中三

頁數: 三三三

上              欄

僧第三從五忍下兩行總歎五忍功德. 五忍

行深妙法門. 十四聖人窮證不虛名諦了習

性道種調心學觀名三賢. 十聖者十地也. 等

覺以下會眞名聖. 此十三人同在因位爲造

修未息名忍中行. 佛居果位窮證實相名盡

源. 第四佛衆下一行歎一體三寶. 佛是佛寶

衆是僧寶法是法寶. 一體三寶包含蘊蓄稱

之爲藏. 無德不備故云攝在其中. 又分前六

行爲二. 初五行歎三寶後一行結歎也. 前五

行爲三初三句歎佛次三句難僧次兩行歎法.

十善菩薩下第二有四十五行別頌上十四

忍. 就中分六段初二行頌上伏忍前方便第

二習種下有七行頌伏忍上中下功德. 第三

從善覺下有十行頌信忍上中 下功德. 第四

從炎慧下八行頌順忍上中下功德. 第五從

遠達下十行頌無生忍上中下功德. 第六從

灌頂下八行頌寂滅忍上下功德

十善菩薩發大心長別三界苦輪海中下品善

粟散王上品十善鐵輪王習種銅輪二天下銀

輪三天性種性道種堅德轉輪王七寶金光四

天下  十善菩薩卽是第一頌外凡夫. 發一

念菩提心故破無始有輪故云長別三界苦輪

海也. 十信雖未出三界已發大心心出三界.

已能離三惡道文總言長別也. 瓔珞經爾時住

前名信根菩薩. 亦名假名菩薩. 亦名名字菩

薩. 若一劫二劫三劫修十信. 上品善鐵輪王

中品粟散王. 下品人王中具足一切煩惱. 此

經中下品善粟散王此明其勝王也. 習種下

七行第二頌上地前伏忍三十心爲二前兩行

中              欄

別歎三品爲三種輪王

伏忍聖胎三十人十信十心十堅心三世諸佛

於中行無不由此伏忍生一切菩薩行本源是

故發心信心難若得信心必不退進入無生初

地道敎化衆生覺中行是名菩薩初發心善覺

菩薩四天王雙照二諦平等道權化衆生遊百

國始登一乘無相道入理般若名爲住住生德

行名爲地初住一心足德行[&FFFF]#第一義而不動

伏忍下第二五行總歎三品. 三十心爲二

初一行列伏忍三十心三世諸佛下四行歎伏

忍功能. 聖胎者與十聖爲胎也. 十信十心十

堅心誦上三十心也. 第二歎伏忍功能中四

行分爲三. 初三句明伏忍能生一切諸佛賢

聖次三句明發心功能. 次一行總結前三句

爲二. 初句明三世諸佛此擧所生人. 下二句

出能生之本. 次三句卽爲三. 初句明發心難

次句明第七住不退次句明不退方便所證

道. 第三敎化衆生下兩句通結因果化行. 善

覺下十行第三誦信忍分爲二. 前八行誦上

三地三忍下二行結歎. 前八行爲三. 初四行

誦上初地信忍下品次二行誦上二地信忍中

品. 次兩行誦上三地信忍上品. 前四行爲二.

前一行半歎初地菩薩能統化之功德. 第二

有兩行半明入地功能前二句歎其智慧卽爲

三別. 初句明攝報果增上生次明地中觀行.

證會無生達眞化俗爲雙照悲智□行故云平

等. 次明地中化國土廣狹. 第二功能中有五

句卽爲五別  初句越凡得聖入一乘無相道

次句明入地心所入勝利名爲住. 次句明生

下              欄

成佛智名爲地次句結滿地心. 次句明心相

無生悟理不動故云於第一義而不動. 第二

段有兩行誦上二地卽爲四初句釋地名

離達開士□利王現形六道千國土無緣無相

第三諦無無無生無二照明慧空照炎天王應

形萬國導群生忍心無二三諦中出有入無變

化生善覺離明三道人能滅三界色煩惱  開

士者菩薩大士也. □利者地中王. 次句明所

化土廣狹. 次句無緣者無有內心緣也. 無相

者無有二諦相離此緣相名第三諦. 又云無

緣知心無緣無相者色無相此二體空名第三

諦. 此次句無無者卽無眞俗二諦故云無無

也. 無生者卽是初地無生無二照者無有眞

俗二見故云無二照也. 第三明慧下兩行頌

上三地信忍上品卽爲四別. 初句釋地名出

地中王次句明所化土次句明信忍上品入三

諦照境窮盡色心空諦名三諦中. 次句出

有入無者明三地菩薩緣有化生而不執卽

是出有卽有知空名入無. 神通改易故云

變化生也. 善覺離明下兩偈總誦上信忍初

句誦前三位. 覺是初地離是二地明是三地

也故云三道人第二句歎斷德. 能滅三界色

煩惱者明地斷障此處是變化色煩惱也

還觀三界身口色法性第一無遺照炎慧妙光

大精進兜率天王遊億國實智緣寂方便道達

無生照空有了勝慧三諦自達明化樂天王百

億國空空諦觀無二相變化六道入無間法現

開士自在王無二無照達理空  身口色者變

化色也觀色同法性故無遺照. 炎慧下第四

經數: 一七○七

經名: 仁王般若經疏卷中三

頁數: 三三四

上              欄

段八行誦上四地已上順忍. 就八行有二段.

前六行頌上順忍後兩行總頌結止. 前六行

有三兩行誦下品次兩行頌中品次兩行頌上

品前兩行卽爲四句. 初句名精進者四地

精進增上次句明地中王所化土也. 次明

實智者四地化令證他故名實智也. 淸淨不

著卽是方便道也. 此之實智是方便實地稱

實故言緣實也. 實智觀空方便智照有故

言達無生照空有了. 勝慧下二行四句卽爲

四別. 初句地名自達三明也. 次句明地中

王所化土也. 次句空空者以空遣空故言空

空也. 無二相者無二諦相也. 次句明六道化

生也. 法現下頌六地四句卽爲四別法現卽

是現前地. 開士卽是地中人名爲大士亦名

開士. 自在王卽攝報果. 無二無照卽理空

也

三諦現前大智光照千億土敎一切炎勝法現

無相定能洗三界迷心惑空慧寂然無緣觀還

觀心空無量報  三諦者卽是第三諦現前者

卽是大智現前也. 照千億土下卽是所化土.

炎勝下二行四句卽總誦上結句. 初句四字

頌上三地名炎是四地勝是五地現是六地.

下三字難勝地功能次句斷障故云能洗洗迷

心惑. 次句明實智息緣緣觀□Ｃ故云寂然

無緣觀. 次句還觀心空非不觀色從多分言

觀心空. 無量報者方便智無量功德報也

遠達無生初禪王常萬億土敎衆生未度報身

一生在進入等觀法流地始入無緣金剛忍三

界報形永不受觀第三義無二照二十一生空

中              欄

寂行三界愛習順道定遠達正士獨諦了   遠

達下第五段有十行偈頌上七地已上無生忍

分爲三段. 前五行頌上七地無生忍下品. 次

三行頌上八地無生忍中品. 次兩行頌上九地

無生忍上品. 前五行中卽爲十句. 初遠達者

七地名遠達地. 大品名深入無生卽是地中

行. 初禪王卽是地中王借相解義初禪王也.

次句萬億者明所化土分齊故言萬億土. 一

生在者地前有分段生初地已上但有變易

生. 今言七地一生在者借相解義故言報身

一生在. 又解七地功用生卽是變易生故云

一生在. 八地已上無有功用生但有無功用

變易生也. 雙觀故言等無功用水故言法流.

始入者背功用相生故言始入. 息相堅固故

言無緣金剛忍. 離三界習故言不受. 又云不

受未來分段報故云界報形永不受. 八地已

上更受二禪身者是變易也. 得中道第一義

故云無二照. 從初地至七地已來地別三生

故云二十一生. 達法無所有故言空寂行. 三

界愛習者三界無明習也. 獨諦了者七地菩

薩了功用無相故言獨諦了

等觀菩薩二禪王變生法身無量光入百□土

化一切圓照三世□劫事返照樂虛無盡源於

第三諦常寂然  等觀下三行六句頌上八地

卽爲六別. 初句明二禪王者明利他人. 八地

菩薩忘功息相雙觀二諦遍修萬行. 入大法

流水齊觀空有故云等觀. 第二句明八地已

上得大法身名利他身也. 第三句名入百□

土者是利他行. 第四句圓照□劫者明利他

下              欄

智. 第五句八地已上得反照智苦樂□虛而

世間人多以苦實樂虛. 今此八地菩薩觀虛

實平等盡於無盡源也. 又解反照樂受性苦

名爲虛. 無始皆苦名無盡源. 第六句中道第

一義諦不遷故云常寂然也

慧光開士三禪王能於千□一時現常在無爲

空寂行□沙佛藏一念了  慧光開士下二行

偈四句頌上九地初句三禪王者明利他人.

第二句一時者明利他身. 第三句歎無功用

行. 第四句歎無功用智敎故云一念了

灌頂菩薩四禪王於億□土化群生始入金剛

一切了二十九生永已度寂滅忍中下忍觀一

轉妙覺常湛然等慧灌頂三品士除前餘習無

明緣無明習相故煩惱二諦理窮一切盡  灌

頂菩薩下第六段有八行頌上寂滅忍有兩

段. 初五行頌十地寂滅忍下品後三行頌寂

滅忍上品. 前五行十句灌頂者在十三法師

上. 卽是諸師頂蓋故名灌頂. 言五地王者欲

界及四禪王也. 亦可是五淨居王也此是明

利他人. 第二句於億□土者明益他行. 第三

句明金剛心初達堅固故云始入金剛一切

了. 第四句明二十九生者十地應三十生. 何

故但說二十九生者留一生佛地方盡. 第五

句言下忍觀者結十地菩薩明因分齊. 第六

句一轉妙覺者明得果分齊. 第七句等慧灌

頂三品士者總頌結前八九十地. 同得淨土

故云三品士. 第卽八地慧卽九地灌頂是十

地. 第八句下三句明離障分齊. 除前餘習無

明緣者八地已上唯斷無明色心等習煩惱

經數: 一七○七

經名: 仁王般若經疏卷中三

頁數: 三三三

上              欄

故云除前餘習無明緣也. 無明習相故煩惱

者是諸舊煩惱四住地是客煩惱. 能所□Ｃ

境智俱寂故云理窮一切盡

圓智無相三界王三十生盡等大覺大寂無爲

金剛藏一切報盡無極悲第一義諦常安穩窮

源盡性妙智存  圓智無相下第二三行頌佛

地上忍卽爲六別. 圓智者境盡智無名圓智

卽是一切種智. 三界王者無上法王亦十三

王外佛是法輪王. 三十生盡者十地各三生

盡也因成果熟故言等大覺. 大寂無爲卽上

忍言金剛者無惑之金剛也. 言一切報盡者

分段變易俱盡也. 言無極悲者明其恩德卽

是無緣大悲. 第一義諦常安穩者涅槃佛性

理中精最名爲第一. 深有所以名爲義知一

切法不二之相故言常安穩. 窮源盡性者因

盡名窮源見終名盡性種智常凝故名云妙智

存. 上來四十五行別頌五忍竟

三賢十聖住果報唯佛一人居淨土一切衆生

暫住報登金剛源居淨土如來三業德無極我

今月光禮三寶法王無上人中樹覆蓋大衆無

量光常口說法非無義心智寂滅無緣照人中

師子爲衆說大衆歡喜散金華百億萬土六大

動含生之生受妙報天尊快說十四王是故我

今略歎佛  三賢十聖下大段第三. 八行總

結五忍中有三. 初兩行明淨土分齊第二一

行歎如來三業功德後之五行歎三業益物.

初句云三賢十聖住果報者住分段變易報土

也. 又三賢住分段同居報土十聖住實報無

障□報土. 第二句云唯佛者無一人住常寂

中              欄

光土. 第三句云暫住報者前二士皆是生滅

無常. 第四句云金剛源者唯佛一人居純淸

淨土. 第三一行歎三業功德中上半口業歎

下半身業歎文相顯可知. 就後五行歎三業

利益中初行言法王無上人中樹者明身光益

物. 如來無上法王道王大千陰覆一切. 喩如

世間樹故云覆蓋大衆. 第二行初句歎口說.

如來說常無常一切法皆深有所以故云非無

義. 下句歎意業寂如來大寂三昧不緣而照

因緣相絶故云無緣照. 第三行明師子吼說

除疑令衆生歡喜. 第四行身通六動令衆生

得果. 第五行結歎天尊快說者佛出世人天

之表故云天尊快說. 十四王者習種銅輪性

種銀輪道種金輪王十地名十. 卽爲十三佛

爲三界王合前十三爲十四王也. 是故我今

略歎者月光自謙慧光微薄不能廣歎如來智

故云略歎佛也

時諸大衆聞月光王歎十四王無量功德藏得

大法利卽於座中有十□河沙天王十□河沙

梵王十□河沙鬼神王乃至三趣得無生法忍

八部阿須輪王現轉鬼身天上受道三生入正

位者或四生五生乃至十生得入正位證聖人

性得一切無量果報  時諸大衆下第三明大

衆聞法得益. 長行有三段初明諸天人得益.

乃至下第二三趣獲利. 三生下第三得道延

促不同獲益遲疾. 初明天王得無生忍. 就別

七地已上名無生忍. 就通初地已上名無生

忍. 三趣得益生者無生通上下. 三趣者人天

神三趣也. 非三途三途不堪不受道故. 八部

下              欄

者四天王住下有四修羅王. 一羅[&FFFF]#阿修羅

王二毘摩質多羅阿修羅王三般利阿修羅王

四毘樓□阿修羅王. 須彌山下復有四大阿

修羅一恐Ｃ二富樓摩三婆羅呵四兜牟樓故

云八部阿修羅也. 出三藏記也. 三生下第三

明入道延促有四句. 三生四生五生十生經

歷不同延促有異. 聞法已後更經三四等生

得入也. 所言正位者有二義. 一人空正位十

解已上得人空二法空正位初地已上得無生

正位

仁王般若經疏卷中三終

仁王般若經疏卷中四

吉藏法師撰

佛告諸得道果實天衆善男子是月光王已於

過去十千劫中龍光王佛法中爲四住開士我

爲八住菩薩今於我前大師子吼如是如是

佛告諸得道果實天衆下第四佛述[&FFFF]#月光久

供多佛. 文有五段第一發月光本[&FFFF]#. 如是如

是下第二略述第三從善男子下訖有心得無

心得廣述. 第四從是以波若功德下訖不可

思議. 歎波若忘言離著如風空中行. 第五從

善男子此功德藏訖功德. 狹量月光所說與

十三法師所說勝劣. 第一發[&FFFF]#中有二初告

天上得道賢聖衆. 二善男子下發月光[&FFFF]#. 四

住者十地明義卽第四炎地八住卽第八不動

地. 師子吼者歎敎是了義決定之說. 如是下

經數: 一七○七

經名: 仁王般若經疏卷中四

頁數: 三三六

上              欄

第二略述中二句初述月光所說. 第二引佛

證誠如是如是者述可之言

如汝所解得眞義說不可思議不可度量唯佛

與佛乃知斯事善男子其所說十四般若波羅

蜜三忍地地上中下三十忍一切行藏一切佛

藏不可思議  如汝所解者稱其義也. 不可

思議者無得正觀異名也. 不可度量者非二

乘下位之境界也. 唯佛與佛者第二引佛證

誠月光所說. 善男子下第三廣述文有四. 初

略述十四忍二何以故下廣述十四忍功能.

三一切衆生下擧空釋成四結無心得. 初略

述十四忍中所說十四波若者總牒前所說十

四忍名十四波若名異體同. 下別明十四. 言

三忍者伏忍中三忍一信二止三堅忍. 言地

地上中下爲三十忍者釋有二義. 一就十地

各有上中下第三十忍. 二就伏忍中習種爲

下性種名中道種名上. 三位各十故成三十

忍. 前解爲正. 一切行藏者卽是名因藏. 一切

佛藏是名果藏辨佛果地功德蘊積名藏. 卽

是佛圓覺忍通前十三爲十四波若. 因果俱

證無所得名不可思議

何以故一切諸佛是中生是中滅是中化而無

生無滅無化無自無他第一無二非化非不化

非相非無相無來無去如虛空故  何以故下

第二廣述十四忍功能文有二. 初約出用次

約悟入. 初約出用者諸法本自不生今亦不

滅. 以因緣故於無分別中爲衆生說有生滅.

文云一切諸佛是中生者依忍化現成佛名生.

是中滅者滅惑化隱名滅. 是中化者依忍化

中              欄

衆生也. 次約悟入明無生滅等. 文云無生無

滅無化者上來爲緣出用說生滅化等諸事.

若知生等卽無生滅故不假言. 恐衆生隨名

著相故還點向所說生者名無生. 無滅無化

等例然. 亦得用無生破前生無滅故破前滅

無化破前化生也. 無自無他者自心不生名

不自不見前境故云無他. 亦云不見自名滅

我不見他名滅我所. 第一無二者境智俱寂故

云第一無二也. 非化非不化者無得正觀居

心有時說化爲不化有時說不化爲化. 故云

非化非不化豈得以常人定執消文也. 非無

相者恐衆生聞悟入之言謂皆無所有故云非

無相. 如大品云無所得得如是得無所得義

耳. 無來無去者來無所從去無所至(乃至)無依

無得故云如虛空

一切衆生無生滅無縛解非因非果非不因果

煩惱我人知見受者我所者一切苦受行空故

一切法集幻化五陰無含無散法同法性寂然

空故法境界空空無相不轉不[&FFFF]#倒不順幻化

一切衆生下第三擧空釋成就中有五子段.

一明衆生空從一切苦受下二明法空. 從法

境界空下三明境空從無三寶下四明凡聖空

波若無知下五明知空. 初明生空文云衆生

無生滅. 衆生本無所得離苦故云無生無滅.

離集故無縛無解無集故非因無苦故非果.

以因緣隨俗非不因果衆生假名非無佛性

因非無涅槃果. 衆生生死名煩惱五陰中生

名我. 假名行者名人意識名知者. 眼識爲見

者命根不斷名壽者. 文云受者卽領違順名

下              欄

受者. 於五陰中見我所者明生空竟. 第二明

法空文云一切苦受行空故者觀五陰內一切

苦皆空. 五陰和合名法集以無其實名幻化.

五陰本來淸淨故云無含無散. 體知五陰卽

是眞如故云法同法性寂然空故. 第三明境

空文云法境界空能觀之心旣淨所觀之境

亦空故云境界空. 實相門中無相不相故云

空無相. 相不能動故云不轉離惑故以名不

[&FFFF]#倒. 離解故名不順知諸法空故名幻化

無三寶無聖人無六道如虛空故般若無知無

見不行不緣不因不受不得一切照相故行道

相斯行道相如虛空故法相如是何可有心得

無心得  第四段明凡聖空. 無三寶無聖人

名聖空無六道名凡空. 第五段明智空. 文云

波若無知波若名智慧. 今言無知者絶於知

相故言無知. 不可定智慧審波若下諸句例

然. 無知無見忘於見知也. 緣觀□寂故云不

行不緣不受波若名故云不因不受. 內證眞

如故云不得一切照相. 諸法無所有故云斯

行道相如虛空故. 亦云無分別故同虛空. 第

四結法相如是. 盡皆空者何可有心得無心

得也. 又云以離有相故不可有心得. 以離無

相故不可無心得

是以般若功德不可衆生中行而行不可五陰

法中行而行不可境中行而行不可解中行而

行是故般若不可思議而一切諸佛菩薩於中

行故亦不可思議一切諸如來於幻化無住法

中化亦不可思議  是以波若下大段第四明

波若忘言離著就中有二. 初依空起行第二

經數: 一七○七

經名: 仁王般若經疏卷中四

頁數: 三三七

上              欄

歎說. 就起行中有四句. 初明不可得衆生中

行而行以生空無所有故. 二不可得五陰中

行而行以法空無所有故. 三不可得境中行

而行以境空無所有故. 四不可得解中行以

而行以知空無所有故. 第二歎說中有三. 第

一是故波若不可思議歎十四波若. 二出生

三世諸佛不可思議. 三知俗虛幻而能化益

善男子此功德藏假使無量□河沙等十三灌

頂開士說是功德百千億分中如王所說如海

一□我今略述分義功德有大利益一切衆生

亦爲過去來今無量諸如來之所述可三賢十

聖[&FFFF]#歎無量是月光王分義功德  善男子下

大段第五狹量說中有二. 一正狹量第二我

今下歎說利益. 初就狹量中歎月光所說功

德如大海水. 十地菩薩說如海一滴. 又解不

然月光所說如海一滴十地菩薩說如大海

水. 以是勝故經言灌頂開士說是功德百千

億分中王所說如海一滴. 不及十地菩薩說

如大海. 第二利益中有三. 初我今下約釋迦

所說以明月光說眞能益衆生. 二去來今下

約三世佛述印可. 三三賢下約四十賢聖歎

月光分義功德□量竟

善男子是十四法門三世一切衆生一切三乘

一切諸佛之所修習未來諸佛亦復如是若一

切諸佛菩薩不由此門得薩婆若者無有是處

何以故一切諸佛及菩薩無異路故是故一切

諸善男子若有人聞諸忍法門信忍止忍堅忍

善覺忍離達忍明慧忍炎慧忍勝慧[&FFFF]#法現忍

遠達忍等覺忍慧光忍灌頂忍圓覺忍者  善

中              欄

男子是十四法門下大段第五. 牒上所說結

勸修學就中有三. 第一明三世同修顯行要

勝. 第二若有人聞下歎益勸修. 第三時諸衆

中有十億下明聞說獲益. 就初顯行要勝中

文有三. 初正明三世同修同說. 二若一切諸

佛菩薩不由下明上同修同說所以. 三何以

故下傳釋上同修意以無異道故. 若有人聞

下第二歎益勸修. 就中有二. 初更列十四忍

名二是人超過下歎經功能初列十四[&FFFF]#名.

一信忍謂習種性二止忍謂性種性三堅忍謂

道種性四善覺忍謂初地五離達忍謂二地六

明慧忍謂三地七炎慧忍謂四地八勝慧忍謂

五地九法現[&FFFF]#謂六地十遠達忍謂七地十一

等覺[&FFFF]#謂八地十二慧光忍謂九地十三灌頂

[&FFFF]#謂第十地十四圓覺忍謂佛地如來萬德

是人超過百劫千劫無量□河沙生生苦難入

此法門現身得報時諸衆中有十億同名虛空

藏海菩薩歡喜法樂各各散華於虛空中變成

無量華臺上有無量大衆說十四正行十八梵

六欲天王亦散寶華各坐虛空臺上說十四正

行受持讀誦解其義理無量諸鬼神現身修行

般若波羅蜜  是人超過下第二明歎經功能

第二歎益勸修訖. 第三時諸下大衆聞法獲

益散華供養文有三. 初菩薩歡喜供養十四

忍名十四正行. 二十八梵天勸喜供養. 三無

量諸鬼神下明鬼神供養. 略不明餘衆供養.

言十八梵者初禪有三謂一梵衆二梵輔三大

梵. 二禪有三一小光二無量光三光音. 三禪

有三一小淨二遍淨三無量淨. 第四禪有九

下              欄

一福生二福愛三廣果此三天凡聖共住四無

想天唯外道凡夫住. 五無煩六無熱七善現

八善可見九色究竟. 此五唯那含等聖人住.

唯第四禪有色地故云十八梵不說無色界.

言鬼神現身修行者以其過去修敬故令得修

行波若. 以其毁戒故墮鬼中答第二問明利

他行相竟

佛告大王汝先言云何衆生相可化若以幻化

身見幻化者是菩薩眞行化衆生衆生識切一

念識異木石生得善生得惡惡爲無量惡識本

善爲無量善識本  第三佛告大王汝先言下

答前所化衆生問文有三. 第一欲答故牒其

問故云何衆生相可化. 第二若以幻化下正

答. 第三時衆下明得益. 就正答中有二. 初就

悟入以答亦名略答. 亦名爲無所得以答. 文

云若以幻化身見幻化者是菩薩眞行化衆生

者知身相本自不生. 爲化衆生故名幻化身.

衆生本來不有而今言化者以不有而有故云

見幻化也. 知能化所化本來淸淨故云眞行

化衆生也. 衆生識初一念下第二廣答. 亦云

約出用答亦云約俗諦幻有答. 文有五. 初定

是善惡心異木石. 第二色名色蓋下出五陰

名. 第三蓋者下釋名廣解. 第四大王下簡凡

聖色[&FFFF]#細不同. 第五衆生者下明一切法結

屬世諦. 初云衆生識初一念識異木石生得

善生得惡惡爲無量惡識本善爲無量善識本

乃至金剛菩薩者解者不同不能具出. 今且

依經以釋. 涅槃經云如雪山藥如是一味隨

其流處有種種味. 其藥眞味停留在山猶如

經數: 一七○七

經名: 仁王般若經疏卷中四

頁數: 三三八

上              欄

滿月. 合譬云一味者譬佛性. 以煩惱故出種

種味所謂地獄畜生等. 今謂一味者卽是無

所得不二之眞性也. 復云如是一味隨其流

處有種種味異者. 依無所得眞性起有所得

妄想. 卽成無明煩惱起業成六道報也. 又

大品云諸法無所有如是有如是有. 如無所

有. 是事不知名爲無明. 實相與無明住地本

來無前後. 但衆生於無所有中橫起憶想分

別長流六道. 變迷得解知煩惱本來是涅槃

有何初後. 故此經云初一念識支本識解性

故異木石耳. 文云生得善生得惡者緣善境

界起於識善. 此識善則從自性眞實善正因

所生. 復緣善事而起此識則善也. 若緣惡境

界起於識惡此識惡則從無明熏習生因所

生. 復緣惡事而起此識則名惡也. 惡爲無量

惡識本善爲無量善識本者. 此初一念善惡

之識熏習之功各生無量善惡習果也

初一念金剛終一念於中生不可說不可說識

成衆生色心是衆生根本色名色蓋心名識蓋

想蓋受蓋行蓋蓋者陰覆爲用身名積聚  初

一念金剛終一念於中生不可說不可說識. 此

意於生死內旣無明緣念念起生滅心也. 故

云不可說識此明成衆生因也. 成衆生色心

者辨果. 文云衆生根本者結初一念識是成

衆生本. 又解初一念者此明相續之始. 此乃

無始爲始. 金剛終一念者若小乘分段終大

乘變易終也. 色名色蓋下第二略出五陰名.

蓋者下第三釋名廣解. 蓋者陰覆爲用身名

積聚假名之身爲五陰所成故云積聚

中              欄

大王此一色法生無量色眼所得爲色耳所得

爲聲鼻所得爲香舌所得爲味身所得爲觸堅

持名地水名潤火名熱輕動名風生五識處名

根如是一色一心有不可思議色心  此一色

法生無量色者依成實十四種色爲色陰. 陰

蓋衆生不能得出離生死. 初明五塵色次明

四大色次明五根色. 文相甚顯. 如是一色下

總結色心有不可思議色心

大王凡夫六識[&FFFF]#故得假名靑黃方圓等無量

假色法聖人六識淨故得實法色香味觸一切

實色法衆生者世諦之名也若有若無但生衆

生憶念名爲世諦. 大王凡夫六識下第四簡

凡聖色[&FFFF]#細分別. 凡夫六識總相聚法故言

得假名上靑黃. 聖人分別四微等故言得實.

又云聖人緣法界六識得眞實法也. 衆生者

世諦之名下第五明衆生一切法屬世諦. 文

有三初總標一切屬世諦. 第二相續假下明

三假屬世諦. 第三大王下明諸佛賢聖稱境

而知皆如幻有結屬世諦. 前總中有二. 初明

一切法皆如空花悉屬世諦. 二無佛出世前

下明立因緣名字. 就前有二. 初明衆生若有

若無皆如幻化名爲因

世諦假□幻化故有乃至六道幻化衆生見幻

化幻化見幻化婆羅門刹利毘舍首陀神我等

色心名爲幻諦幻諦法無佛出世前無名字無

義名幻法幻化無名字無體相無三界名字無

善惡果報六道名字  假□幻化故有乃至六

道亦如幻化名爲無果. 以衆生虛妄憶想爲

假□所成故有人天六道之名. 若達此妄本

下              欄

來不有故云幻化見幻化也. 二婆羅門下明

貴賤皆如幻化悉入世諦. 又解前明凡夫取

假色爲實. 次幻化見幻化下明聖人知假色

是虛. 此文應言幻師見幻而言衆生者此是

佛衆生也. 第二立因緣名字中有二初明無

佛出世無一切因緣名字

大王是故諸佛出現於世爲衆生故說作三界

六道名字是名無量名字如空法四大法心法

色法相續假法非一非異一亦不續異亦不續

非一非異故名續諦  二大王下明佛出世爲

衆生立一切世界六道無量種種色心等名

字. 可知第二明三假屬世諦. 一相續假者與

成實師異. 若見諸法是一是常見. 若見諸法

念念異是斷見. 離此二見知前法生後後法.

法次第生法此明因緣續義. 故文云一亦不

續異亦不續. 絶於前後故故不相續也

相待假法一切名相待亦名不定相待如五色

等法有無一切等法一切法皆緣成假成衆生

俱時因果異時因果三世善惡一切幻化是幻

諦衆生  相待假者有二. 亦名別待亦名通

待. 如長短老少好惡名爲別待. 如長待不長

一切萬物皆不定. 不長外隨待一物故云不

定亦名通待. 緣成假者卽因成假四塵成四

大. 四大成五根五根成衆生故緣成. 文云五

色者云五根爲五色. 亦云靑黃赤白雜色爲

五色. 文云俱時因果現在五果三因名俱時

因果異時因果者過去二因望現在五果名異

時. 又云俱時因是緣因異時因是生因. 若約

外法梁椽成舍名俱時. 十二時成日名異時

經數: 一七○七

經名: 仁王般若經疏卷中四

頁數: 三三九

上              欄

因果

大王若菩薩如上所見衆生幻化皆以假□如

空中華十住菩薩諸佛五眼如幻諦而見菩薩

化衆生爲若此時諸有無量天子及諸大衆得

伏忍者得空無生忍乃至一地十地不可思議

德行  第三大王下明諸佛菩薩五眼亦名世

諦. 文云若菩薩如上所見衆生幻化. 如空中

花衆生本來無所有. 以虛妄而有譬如空花.

諸佛五眼如幻諦而見如境而知如理而知照

緣觀□Ｃ故云爲若此也. 時諸有無量下答

問中大段第三聞法獲益. 初諸天子下明得

道人. 伏忍下明得益差別地前三賢名伏忍.

空忍者四地已上順無相空. 以七地已上名

無生忍. 初三地信忍略不說之. 初地名一地

至法雲名十地. 廣大如虛空名不可思議德

行也

仁王護國般若波羅蜜經二諦品第四

此品所以而來者. 上觀空敎化明實智方便

皆空不二. 亦可了護因護果畢竟無差. 起如

幻化以化衆生. 化不孤起必有所觀境界敎.

境界敎是何. 所謂二諦. 二諦者眞俗非一名

爲二. 卽不虛名諦故云二諦品. 二諦之義佛

法大宗. 若欲委論境之與敎諸解非一不能

具述. 今言二諦者以因緣空有爲世諦. 因緣

有空爲眞諦. 至論諸法本來不二爲因緣故

說說二耳. 就此中一品有三番問答. 論辨二

諦不二卽爲三別. 第一問答正辨二諦不二.

第二問答明說法不二. 第三問答正辨法門

不二. 就前問答中有二. 初問後答. 就初問中

中              欄

有三一問二難三結問. 正辨二諦有無. 文言

第一義諦中有世諦不此正是問也

爾時波斯匿王白佛言第一義諦中有世諦不

若言無者智不應二若言有者智不應一一二

之義其事云何  若言無者智不應二方便智

實智. 若言有者聖人智不應一. 若論其理不

一不二. 若定爲一凡夫見俗而應見眞. 若定

有者智不應一此正難也. 一二之義其事云

何此正結問也. 但一二之言旣難所以月光

有問. 故言一二之其事云何

佛告大王汝於過去七佛已問一義二義汝今

無聽我今無說無聽無說卽爲一義二義故諦

聽諦聽善思念之如法修行七佛偈如是  佛

告下第二佛答也. 就答中有三初長行歎問

二引七佛偈爲證第三大王下長行正報其

難. 初長行歎問有三. 初歎問二略示義宗三

誡[&FFFF]#. 初歎問出王本行願. 先已於過去論一

二義竟. 今何故更問此事. 汝今下第二略示

義宗. 汝今無聽我今無說者. 如幻無所說何

須汝聞故言無聽. 聽者如幻人無所聽何須

我說. 如是無聽無說而不防聽說宛然. 一二

之義亦爾. 故淨名云夫說法者無說聽法者

無聞. 若心存聽說卽是二見豈得與此經相

應. 諦聽諦聽下第三誡[&FFFF]#勸修. 依三慧而修

行方能達解一二之義也. 諦聽諦聽者卽是

聞慧. 善思念之卽是思慧. 如法修行卽是修

慧. 第二引七佛偈有八行半分爲四別. 第一

三偈約因緣空有以明二諦不二. 第二有三

行約情解見一二以明二諦不二. 第三有兩

下              欄

行就譬以明二諦不二. 第四半行結勸屬人.

初三偈卽爲三別. 初偈標因緣空有二諦章

門. 次偈解釋. 第三偈結初偈上半約有空以

明眞諦. 下半偈約空有以明世諦

無相第一義無自無他作因緣本自有無自無

他作法性本無性第一義空如諸有本有法三

假集假有無無諦實無寂滅第一空諸法因緣

有有無義如是  無相第一義者此辨眞諦也.

如來說法前後不同先說世諦後明眞諦. 此

明從淺入深. 自有先說眞諦後明俗諦此明

宗歸有本. 無相者實相之理絶於有無名爲

無相. 物[&FFFF]#能測名第一仲□所以名之爲義.

無自無他作者本來無相豈是今無. 旣言本

無相何忽有造作. 故云無自無他作. 依如西

域九十五種外道以四作往收義無不盡. 故

涅槃云非自作非他之所作亦非共作非無因

作. 是故勝出諸外道. 此經只有二種存略故

耳. 因緣本自有者明因緣空有爲世諦. 因緣

本自有豈是今有. 旣言本有故言無自無他

作. 故大智論云十二因緣是誰所作. 佛言非

佛作非菩薩作(乃至)非一切聖人所作. 故云無

自無他作也. 法性下一偈爲二. 上半釋前上

半下半釋前下半. 法性本無性者卽是前無

相第一義. 諸法實相名爲法性. 法性以無性

爲法性. 此是對性說無性. 若無有性亦無無

性. 第一義空如者卽是第一義空. 以無依無

得故名空如. 諸有本有法者釋前因緣本自

有. 三假集假有者此明無體[&FFFF]#他故有也. 第

三偈無無諦實無還結前無相第一義. 寂滅第

經數: 一七○七

經名: 仁王般若經疏卷中四

頁數: 三四○

上              欄

一空結無自無他作. 諸法因緣有結前因緣

本自有. 有無義如是總結前十一句也. 有者

結前三偈下半. 明有. 無者結前三偈上半明

無. 故云有無義如是也. 又釋無無諦實無者

二無遣二實. 故云無無諦實無. 寂滅第一空

者有自體本無故云寂滅第一空. 一切有爲

法皆依六因四緣生. 故言諸法因緣有. 又解

無無諦實無者一無去於上諸有一無去於上

無故云無無也. 諦實無智照如實智. 故云諦

實無. 寂滅第一空者寂滅法中最精絶四句

離百非. 不同二乘斷空故云第一空. 諸法因

緣有有無義如是者總結上也. 又解無無者

一無無世諦一無無眞諦也

有無本自二譬如牛二角照解見無二二諦常

不卽解心見不二心二不可得非謂二諦一非

二何可得於解常自一於諦常自二通達此無

二眞入第一義  有無本自二下第二有三偈.

就一異約情解以辨二諦不二. 初偈略明一

二第二偈解釋第三偈結歎. 初偈爲二上半

約二情明二諦. 下半約觀解明不二. 上半初

句法說次句譬說. 有無本自二者有卽非無

無卽非有故言本自二. 何以得知有無. 下句

譬云如似牛二角. 二角相別似於有無義不

相卽. 同在一頭似有無體一. 照解見不二下

下半約觀解. 佛菩薩心內達照諸法畢竟淸

淨何曾二不二. 爲對於二故云照解見不二.

有人云見不二卽是一此是一異之見豈是照

解. 二諦常不卽者還約二情故云不卽. 第

二偈約達解之心以釋前偈於緣見一二. 解

中            欄

心見不二者釋前偈上句. 前卽於緣見有無.

今辨了悟此有無之二. 於解卽不二. 心二不

可得者釋第二句譬說. 但迷故說二譬之二

角. 變迷成解此二本來不二. 心二畢竟無從

故云不可得. 非謂二諦一者釋前下半初句

照解見無二. 本對二說無二其二旣無豈得

存一. 故云非謂二諦一. 以此而推無二豈得

還同一見. 非二何可得者一旣不可得何肉

二耶. 第三行結歎上半結前. 於解常自一者

結前解心見不二. 此一對二說一[&FFFF]#作一解.

於諦常自二者結前有無本自二. 又解於解

常自一者二諦體一. 於諦常自二者結其義

異. 通達此無二者下半歎益明內外□Ｃ. 有

無雙寂無依無得平等淸淨. 故云通達此無

二眞入第一義

世諦幻化起譬如虛空華如影三手無因緣故

□有幻化見幻化衆生名幻諦幻師見幻法諦

實則皆無名爲諸佛觀菩薩觀亦然  世諦幻

化起下第三有兩偈. 約譬明二諦爲二. 初一

行半明世諦人法同於幻化. 後幻師下半行

約譬明眞諦. 世諦幻化起譬如虛空華者明

世諦虛□不實喩若空華但□肉眼妄見爲

有. 如色雲電如風送火譬如空華無所有. 如

影三手無因緣故□有者此是無因緣. 但有

虛假之名而無其實也. 幻化見幻化者衆生

體是其幻. 復染幻塵名幻見幻也. 衆生名幻

諦者世諦也. 上明法幻今明人化也. 幻師見

幻法者下半明眞諦. 諸佛菩薩譬幻師三界

虛妄是幻法. 諦實則皆無者迷故見有. 變迷

下              欄

實照則知皆無. 對有說無有息無消緣觀俱

寂也. 名爲諸佛觀下第四半偈擧觀結屬人.

初句就果人知於二諦故云名爲諸佛觀. 第

二句就因人知於二諦故云菩薩觀亦然也

大王菩薩摩訶薩於第一義中常照二諦化衆

生佛及衆生一而無二何以故以衆生空故得

置菩提空以菩提空故得置衆生空以一切法

空故空空何以故般若無相二諦虛空般若空

於無明乃至薩婆若無自相無他相故  大王

下第三正釋其所難明二諦不二. 於中有三

初擧果對因以明二諦不二. 第二五眼下偏

就果以釋不二. 第三菩薩未成佛下雙結因

果以釋不二. 就初擧果對因中有二. 初約菩

薩能化見不二照凡夫二乘所見二諦. 佛及

下廣明所化衆生及法悉空不二. 初能化文

云菩薩於第一義中常照二諦化衆生者. 於

中道一實諦內常照空有二諦化衆生. 所言

常照二諦者卽大悲般若化衆生以波若. 故在

生死而不著則異於凡夫. 以大悲故不住涅

槃異於二乘. 不捨生死異於二乘. 不捨涅槃

異於凡夫. 故言常照二諦化衆生. 舊云第一

義不說俗是何言哉. 佛及下二廣明所化衆

生及法悉空不二. 就中有二初明生空後辨

法空. 生空文言佛及衆生一而無二者. 佛及

衆生本來寂滅同無所得故云一而無二. 虛

妄分別見衆生爲因地佛爲果地. 達觀之上

體知佛及衆生本來寂滅. 故云一而無二. 此

無二者是因緣假名對破二見言一二息一

消. 一藥病俱遣亦是遣無遣有. 何以故下釋